CELEX: 32021R2191
Language: hr
Date: 2021-12-10 00:00:00
Title: Provedbena uredba Komisije (EU) 2021/2191 оd 10. prosinca 2021. o odobravanju stavljanja na tržište svježih biljaka vrstâ Wolffia arrhiza i/ili Wolffia globosa kao tradicionalne hrane iz treće zemlje u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (Tekst značajan za EGP)

13.12.2021   
               
               
                  HR
               
               
                  Službeni list Europske unije
               
               
                  L 445/1
               
            
         PROVEDBENA UREDBA KOMISIJE (EU) 2021/2191
         оd 10. prosinca 2021.
         o odobravanju stavljanja na tržište svježih biljaka vrstâ Wolffia arrhiza i/ili Wolffia globosa kao tradicionalne hrane iz treće zemlje u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 i Uredbe Komisije (EZ) br. 1852/2001 (1), a posebno njezin članak 15. stavak 4.,
         budući da:
         
                     (1)
                  
                  
                     Uredbom (EU) 2015/2283 predviđeno je da se samo nova hrana koja je odobrena i uvrštena na popis Unije smije stavljati na tržište u Uniji. Tradicionalna hrana iz treće zemlje nova je hrana definirana u članku 3. stavku 2. točki (c) Uredbe (EU) 2015/2283.
                  
               
                     (2)
                  
                  
                     Provedbenom uredbom Komisije (EU) 2017/2468 (2) utvrđeni su administrativni i znanstveni zahtjevi koji se odnose na tradicionalnu hranu iz trećih zemalja.
                  
               
                     (3)
                  
                  
                     U skladu s člankom 8. Uredbe (EU) 2015/2283 donesena je Provedbena uredba Komisije (EU) 2017/2470 (3), kojom je utvrđen Unijin popis odobrene nove hrane.
                  
               
                     (4)
                  
                  
                     Poduzeće GreenOnyx Ltd. („podnositelj zahtjeva”) Komisiji je 7. rujna 2020. dostavilo obavijest o namjeri stavljanja na tržište Unije svježih biljaka vrstâ Wolffia arrhiza i Wolffia globosa kao tradicionalne hrane iz treće zemlje u skladu s člankom 14. Uredbe (EU) 2015/2283. Podnositelj zahtjeva zatražio je odobrenje za upotrebu svježih biljaka vrstâ Wolffia arrhiza i Wolffia globosa kao takvih od strane opće populacije.
                  
               
                     (5)
                  
                  
                     U skladu s člankom 7. stavkom 2. Provedbene uredbe (EU) 2017/2468 Komisija je od podnositeljâ zahtjeva zatražila dodatne informacije u vezi s uvjetima za valjanost obavijesti. Zatražene informacije dostavljene su 16. listopada 2020.
                  
               
                     (6)
                  
                  
                     Podaci koje je dostavio podnositelj zahtjeva pokazuju da se svježe biljke vrstâ Wolffia arrhiza i/ili Wolffia globosa kao takve već dugo sigurno upotrebljavaju u jugoistočnoj Aziji, osobito u Laosu, Mjanmaru i Tajlandu.
                  
               
                     (7)
                  
                  
                     U skladu s člankom 15. stavkom 1. Uredbe (EU) 2015/2283 Komisija je 20. siječnja 2021. proslijedila valjanu obavijest državama članicama i Europskoj agenciji za sigurnost hrane („Agencija”).
                  
               
                     (8)
                  
                  
                     U roku od četiri mjeseca utvrđenom u članku 15. stavku 2. Uredbe (EU) 2015/2283 ni države članice ni Agencija Komisiji nisu dostavile propisno obrazložene prigovore na stavljanje na tržište u Uniji svježih biljaka vrstâ Wolffia arrhiza i Wolffia globosa.
                  
               
                     (9)
                  
                  
                     Agencija je 30. lipnja 2021. objavila „Tehničko izvješće o obavijesti o svježim biljkama vrstâ Wolffia arrhiza i Wolffia globosa kao tradicionalnoj hrani iz treće zemlje u skladu s člankom 14. Uredbe (EU) 2015/2283” (4). Agencija je zaključila da dostupni podaci o sastavu svježih biljaka vrstâ Wolffia arrhiza i Wolffia globosa i povijesti njihove upotrebe i dostavljeni podaci o tradicionalnoj hrani uzgojenoj u uvjetima vertikalnog uzgoja kako je opisano u obavijesti ne izazivaju zabrinutost.
                  
               
                     (10)
                  
                  
                     U tom izvješću Agencija je napomenula da na sigurnost upotrebe svježih biljaka vrstâ Wolffia arrhiza i Wolffia globosa snažno utječu okolišni uvjeti vodâ gdje se te biljke uzgajaju. Stoga se prisutnost teških metala i mikrocistinâ u tim svježim biljkama ne može isključiti. Štoviše, određene razine nekih elemenata u tragovima koji se u njima nalaze, kao što su bakar, molibden, cink, bor i mangan, koje mogu biti posljedica upotrebe gnojiva u uzgoju svježih biljaka vrstâ Wolffia arrhiza i Wolffia globosa, mogu predstavljati sigurnosni rizik za zdravlje ljudi. Stoga je primjereno utvrditi najveće dopuštene razine teških metala, mikrocistinâ, bakra, molibdena, cinka, bora i mangana u specifikacijama te tradicionalne hrane na Unijinu popisu odobrene nove hrane.
                  
               
                     (11)
                  
                  
                     Komisija bi stoga trebala odobriti stavljanje na tržište Unije svježih biljaka vrstâ Wolffia arrhiza i/ili Wolffia globosa kao takvih te na odgovarajući način ažurirati Unijin popis odobrene nove hrane.
                  
               
                     (12)
                  
                  
                     Provedbenu uredbu (EU) 2017/2470 trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            
               1.   Svježe biljke vrstâ Wolffia arrhiza i/ili Wolffia globosa, kako je navedeno u Prilogu ovoj Uredbi, uvrštavaju se kao tradicionalna nova hrana iz treće zemlje na Unijin popis odobrene nove hrane utvrđen u Provedbenoj uredbi (EU) 2017/2470.
            
            
               2.   Unos na Unijin popis iz stavka 1. uključuje uvjete upotrebe i specifikacije utvrđene u Prilogu ovoj Uredbi.
            
         
         
            Članak 2.
            Prilog Provedbenoj uredbi (EU) 2017/2470 mijenja se u skladu s Prilogom ovoj Uredbi.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. prosinca 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 327, 11.12.2015., str. 1.
         
         
            (2)  Provedbena uredba Komisije (EU) 2017/2468 оd 20. prosinca 2017. o utvrđivanju administrativnih i znanstvenih zahtjeva koji se odnose na tradicionalnu hranu iz trećih zemalja u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 55.).
         
            (3)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).
         
            (4)  EFSA Supporting Publications, (povezane publikacije) https://doi.org/10.2903/sp.efsa.2021.EN-6658.
      
      
         
            PRILOG
            Prilog Provedbenoj uredbi (EU) 2017/2470 mijenja se kako slijedi:
            
                        1.
                     
                     
                        U Tablici 1. (Odobrena nova hrana) umeće se sljedeći unos:
                        
                                    „Odobrena nova hrana
                                 
                                 
                                    Uvjeti pod kojima se nova hrana može upotrebljavati
                                 
                                 
                                    Dodatni posebni zahtjevi za označivanje proizvoda
                                 
                                 
                                    Ostali zahtjevi
                                 
                              
                                    
                                       Wolffia arrhiza i/ili Wolffia globosa svježe biljke (tradicionalna hrana iz treće zemlje)
                                 
                                 
                                    Određena kategorija hrane
                                 
                                 
                                    Najveće dopuštene količine
                                 
                                 
                                    Pri označivanju hrane koja sadržava novu hranu navodi se ‚Wolffia arrhiza i Wolffia globosa’ ili ‚Wolffia arrhiza’ ili ‚Wolffia globosa’‚ ovisno o upotrijebljenoj biljci.’”
                                 
                                 
                                     
                                 
                              
                                    
                                       Wolffia arrhiza i/ili Wolffia globosa svježe biljeke kao takve
                                 
                                 
                                     
                                 
                              
                  
                        2.
                     
                     
                        U Tablici 2. (Specifikacije) umeće se sljedeći unos:
                        
                                    „Odobrena nova hrana
                                 
                                 
                                    Specifikacije
                                 
                              
                                    
                                       Wolffia arrhiza i/ili Wolffia globosa svježe biljke (tradicionalna hrana iz treće zemlje)
                                 
                                 
                                    
                                       Opis/definicija:
                                    
                                    Tradicionalna hrana sastoji se od svježih biljaka vrstâ Wolffia arrhiza (L.) Horkel ex Wimm. i/ili Wolffia globosa (Roxb.) Hartog & Plas (porodica: Araceae).
                                    
                                       Mikrobiološki kriteriji:
                                    
                                    Ukupan broj živih mikroorganizama: < 103 CFU/g
                                    Ukupan broj kolonija kvasaca i plijesni: < 100 CFU/g
                                    Ukupno enterobakterije: < 100 CFU/g
                                    
                                       Escherichia coli: < 100 CFU/g
                                    
                                       Salmonella: odsutnost u 25 g
                                    
                                       Listeria monocytogenes: odsutnost u 25 g
                                    
                                       Staphylococcus aureus: nije prisutna/10 g
                                    
                                       Teški metali:
                                    
                                    Olovo: < 0,3 mg/kg
                                    Arsen (neorganski): < 0,10 mg/kg
                                    Kadmij: < 0,2 mg/kg
                                    Krom: < 1 mg/kg
                                    Živa: < 0,10 mg/kg
                                    
                                       Elementi u tragovima:
                                    
                                    Bakar: < 0,8 mg/kg
                                    Molibden: < 0,3 mg/kg
                                    Cink: < 5 mg/kg
                                    Bor: < 5 mg/kg
                                    Mangan: < 6 mg/kg
                                    
                                       Cijanotoksini:
                                    
                                    Mikrocistini: 0,006 μg/g
                                    
                                       Pesticidi:
                                    
                                    Razine pesticida u skladu s brojčanom oznakom 0254000 (‚podskupina (d) potočarke’ u skupini Lisnato povrće, začinsko bilje i jestivi cvjetovi) utvrđene u Uredbi (EZ) br. 396/2005 (1).
                                 
                              
                                    
                                                (*)
                                             
                                             
                                                CFU: jedinice koje tvore kolonije (Colony Forming Units).”
                                             
                                          
                              
                  
               (1)  Uredba (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.).